CELEX: 32016R0935
Language: hu
Date: 2016-06-08 00:00:00
Title: A Bizottság (EU) 2016/935 végrehajtási rendelete (2016. június 8.) egyes áruk Kombinált Nómenklatúra szerinti besorolásáról

14.6.2016   
            
            
               HU
            
            
               Az Európai Unió Hivatalos Lapja
            
            
               L 155/16
            
         A BIZOTTSÁG (EU) 2016/935 VÉGREHAJTÁSI RENDELETE
   (2016. június 8.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
   mivel:
   
               (1)
            
            
               A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a táblázat 3. oszlopában feltüntetett indokok alapján a 2. oszlopban megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikke (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában megjelölt KN-kód alá kell besorolni.
   2. cikk
   Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikke (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. június 8-án.
      
         
            a Bizottság részéről,
         
         
            az elnök nevében,
         
         Stephen QUEST
         
            adóügyi és vámuniós főigazgató
         
      
   
   
      (1)  HL L 269., 2013.10.10., 1. o.
   
   
      (2)  A Tanács 1987. július 23-i 2658/87/EGK rendelete a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).
   
      MELLÉKLET
      
                  Árumegnevezés
               
               
                  Besorolás (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Nyersanyagforrásként alumíniumpigment előállításához használt termék, mely fémezett polietilén-tereftalát (PET-) film a következő jellemzőkkel:
                  
                              —
                           
                           
                              legalább nyolc réteg, 99,8 %-os vagy nagyobb tisztaságú alumíniumot tartalmaz,
                           
                        
                              —
                           
                           
                              az egyes alumíniumrétegek optikai sűrűsége legfeljebb 3,0 D,
                           
                        
                              —
                           
                           
                              az egyes alumíniumrétegeket akrilátpolimer réteg választja el;
                           
                        
                              —
                           
                           
                              az egyes alumíniumrétegek vastagsága legfeljebb 30 nanométer (0,03 μm),
                           
                        
                              —
                           
                           
                              az alumínium- és akrilátpolimer rétegeket egy 12 μm vastag PET- (polietilén-tereftalát) hordozófilmre vitték fel.
                           
                        A terméket 50 000  méter hosszúságot is elérő tekercsekben mutatják be.
               
               
                  7616 99 90 
               
               
                  A besorolást a Kombinált Nómenklatúra értelmezésére vonatkozó 1., 3. b) és 6. általános szabály, valamint a 7616 , a 7616 99  és a 7616 99 90  KN-kód szövege határozza meg.
                  Az áru 3212  vtsz. alá nyomófóliaként történő besorolása kizárt, mert a termék nem kötőanyaggal agglomerált fémpor vagy hordozóra rögzített fém vagy pigment, és nem nyomtatásra használják. Következésképpen a 32. árucsoporthoz tartozó megjegyzések 6. pontjának megfelelően a termék nem nyomófólia.
                  Mivel a PET hordozófilm szerkezeti alátámasztó réteget képez a két oldalára felvitt alumínium- és akrilátpolimer rétegek számára, nem ez adja a termék lényeges jellemzőjét. A lényeges jellemzőt az alumínium adja. Poliészter vagy műanyag fóliaként a 3920  vagy a 3921  vtsz. alá történő besorolása ennélfogva kizárt.
                  A 76. árucsoporthoz tartozó megjegyzések 1. d) pontjának megfelelően a 7607  vtsz. alá tartozó fóliák csak egyetlen réteg alumíniumból állnak, amelyet megerősíthet egy például műanyag alátét. A termék szerkezete összetettebb, mivel több alumíniumrétegből áll, amelyeket akrilátpolimer rétegek választanak el, és a terméket középen PET hordozófilm erősíti meg. A 7607  vtsz. alá történő besorolása – mint alumíniumfólia műanyag alátéten – következésképpen kizárt.
                  Ezért a terméket a 7616 99 90  KN-kód alá, más alumíniumgyártmányként kell besorolni.